**Elemente de informații ce trebuie comunicate publicului conform Legii nr. 59/2016, privind controlul asupra pericolelor de accident major în care sunt implicate substanțe periculoase**

1. **Numele operatorului și adresa completă a amplasamentului**

SNTFC ”CFR CĂLĂTORI” SA – Sucursala Regională de Transport Feroviar Călători Brașov – Depoul Brașov – Str. Fundătura Hărmanului, nr. 2, Loc. Brașov, Jud. Brașov

1. **Confirmarea faptului că amplasamentul intră sub incidența cerințelor legale**

Obiectivul a intrat sub incidența HG 804/2007 privind controlul asupra pericolelor de accident major în care sunt implicate substanțe periculoase, cu modificările ulterioare, ca obiectiv cu *risc minor*, conform raportului de inspecție al autorităților (ISU ”Țara Bârsei” al Județului Brașov, GNM-CJ Brașov, APM Brașov) din data de 08.12.2014. În anul 2018, obiectivul *a fost scos de sub incidența* Legii nr.59/2016 privind controlul asupra pericolelor de accident major în care sunt implicate substanțe periculoase, conform raportului de inspecție al autorităților (ISU ”Țara Bârsei” al Județului Brașov, GNM-CJ Brașov, APM Brașov) din data de 05.12.2018.

1. **Activități desfășurate în cadrul amplasamentului**

În cadrul amplasamentului se desfășoară activități de exploatare locomotive, automotoare și rame electrice, realizarea reviziilor planificate și reparații accidentale.

1. **Substanțe periculoase relevante din cadrul amplasamentului cu principalele lor caracteristici periculoase**

***Motorina***

* produs stabil la temperatura ambiantă, în condiții normale de depozitare;
* reacționează energic cu oxidanții puternici și se aprinde ușor în contact cu suprafețele încălzite, în contact cu scântei sau flăcări deschise;
* prin arderea motorinei se formează poluanți primari, macroparticule, oxid de carbon care contribuie la formarea poluanților secundari și pot afecta negativ stratul de ozon;
* toxic și cu efecte pe termen lung în mediul acvatic;
* poate cauza iritație ochilor și a membranelor mucoase;
* inhalarea determină creșterea ritmului respirator și tahicardie. Contactul cu pielea provoacă inflamații ale pielii;
* înghițirea poate cauza iritație și disconfort;
* produs greu biodegradabil.
1. **Informații generale cu privire la modalitatea de avertizare a publicului:**

Sistemul de alarmare de pe amplasament este de tip acustic:

Sistem de alarmare Sirenă electrică de 5 Kw, tip KU-25, anul fabricației 1952. Aceasta poate fi acționată manual, și/sau din punctul de comanda al ISU Brașov.

1. **Data ultimei vizite efectuate pe amplasament; informații cu privirea la locul unde este posibil să se obțină, la cerere, informații mai detaliate despre inspecție și planul de inspecție:**

Ultima vizită pe amplasament a autorităților (ISU ”Țara Bârsei” al Județului Brașov, GNM-CJ Brașov, APM Brașov ) a fost realizată în data de 05.12.2018. Raportul de inspecție SEVESO nr.18/05.12.2018 poate fi consultat, la cerere, cu aprobarea directorului SRTFC Brașov, sub rezerva dispozițiilor de la art.22 din Legea nr.59/2016, la sediul Depoului Brașov situat în Brașov, Fundătura Hărmanului, nr.2; sau online la adresa de e-mail relpublic.calatori@cfrcalatori.ro.

1. **Detalii privind sursele de unde de pot obține mai multe informații relevante, sub rezerva cerințelor de la art.22 din Legea nr. 56/2016:**

Autoritatea competentă pentru protecția mediului poate pune la dispoziție oricărei persoane fizice sau juridice, care solicită acest lucru, toate informațiile relevante, în baza prevederilor Legii nr. 59/2016, sub rezerva dispozițiile de la art. 22. Divulgarea oricăror informații cerute în temeiul prevederilor Legii nr. 59/2016, poate fi refuzată sau restricționată de către autoritatea competentă pentru protecția mediului, sub rezerva dispozițiilor de la art. 22 din Legea nr. 59/2016